
Τμήμα Αδειοδοτήσεων και Ρύθμισης 
Εμπορικών Δραστηριοτήτων                      

                                   Πρόσκληση Εκδήλωσης Ενδιαφέροντος
Συμμετοχής στη διενέργεια φανερής πλειοδοτικής και προφορικής δημοπρασίας για την παραχώρηση χρήσης κοινόχρηστου χώρου, εμβαδού τριακοσίων (300) τ.μ. στην  Άνω Πλατεία (πλησίον  του συντριβανιού), της Κοινότητας Κερκυραίων για την  εγκατάσταση  και λειτουργία ενός καρουζέλ και άλλων ψυχαγωγικών παιχνιδιών» 

	Η Δήμαρχος Κεντρικής Κέρκυρας και Διαποντίων Νήσων
  Έχοντας υπόψη:
1)Την με αριθμ 9-86/04-4-2023 (ΑΔΑ: 9Η4Β46ΜΓ2Α-5Θ0) απόφαση του Δημοτικού Συμβουλίου, περί πραγματοποίησης εκδηλώσεων και προγράμματος τοπικών και εθνικών εορτών, καθώς και προγράμματος δημοσίων σχέσεων, παροχής υπηρεσιών και προμηθειών αυτών, έτους 2023 έως και 31 Μαρτίου 2024 .
[bookmark: _Hlk120783910]2)Τα με αριθμ πρωτ  42202/22-11-2023 και 42206/22-11-2023 έγγραφα  της Διεύθυνσης Κοινωνικής Προστασίας, Παιδείας, Πολιτισμού και Αθλητισμού του Δήμου, προς την ΕΦ.Α Κέρκυρας και  τη Διεύθυνση Περιβάλλοντος και Πολεοδομίας του Δήμου για την χορήγηση των απαιτούμενων εγκρίσεων, αναφορικά με την πρόθεση του Δήμου να λειτουργήσει προσωρινά (από 05/12/2023 έως 31/01/2024) ένα καρουζέλ και λοιπά ψυχαγωγικά παιχνίδια, στον χώρο της  Άνω Πλατείας και συγκεκριμένα, πλησίον του συντριβανιού, στο πλαίσιο των εορτών Χριστουγέννων έτους 2023 και του νέου έτους   για την ψυχαγωγία των μικρών παιδιών. 
3) Την με αριθμ πρωτ ΥΠΠΟΑ 566072/23-11-2023 (αριθμ. πρωτ. Δήμου 42914/28-11-2023)  σύμφωνη γνώμη της Εφορείας Αρχαιοτήτων Κέρκυρας με τον όρο ότι δεν θα αποκρύπτεται το στόμιο της δεξαμενής του 18ου αιώνα και ότι θα απομακρυνθούν όλες οι απαιτούμενες εγκαταστάσεις και εξοπλισμοί, μετά το πέρας των εορτών.
 4)Το με αριθμ πρωτ 42756/27-11-2023 έγγραφο του Τμήματος Χωροταξίας και Πολεοδομικών Εφαρμογών της Διεύθυνσης Περιβάλλοντος και Πολεοδομίας του Δήμου, σύμφωνα με το οποίο, επιτρέπεται από τις χρήσεις γης η συγκεκριμένη προσωρινή δραστηριότητα, στη συγκεκριμένη θέση.
5)Την με αριθμ 30-406/30-11-2023 (ΑΔΑ: ΨΙΔΚ46ΜΓ2Α-74Β) απόφαση του Δημοτικού Συμβουλίου, περί έγκρισης διάθεσης κοινόχρηστου χώρου στην Άνω Πλατεία, πλησίον του συντριβανιού, εμβαδού έως  300 τμ για την τοποθέτηση ενός καρουζέλ κι άλλων  χριστουγεννιάτικων παιχνιδιών, έναντι του αντιτίμου του τέλους χρήσης κοινόχρηστου χώρου και για το διάστημα από 05 Δεκεμβρίου 2023 έως 31 Ιανουαρίου 2024 με τις εξής προϋποθέσεις: α) Η εγκατάσταση του καρουζέλ θα εγκατασταθεί και λειτουργήσει στον συγκεκριμένο χώρο, εφόσον αδειοδοτηθεί για την εγκατάσταση και λειτουργίας της, σύμφωνα με τις προβλεπόμενες νόμιμες διατάξεις, β) δεν θα αποκρύπτεται το στόμιο της δεξαμενής του 18ου αιώνα, γ) θα τηρηθούν τα προβλεπόμενα υγειονομικά πρωτόκολλα για την προστασία του κοινού από την covid – 19 και θα εξασφαλιστεί η ασφαλής διέλευση και παραμονή στον χώρο πεζών και αμαξιδίων ΑμεΑ και θα τηρηθεί το ωράριο κοινής ησυχίας και η καθαριότητα του χώρου και δ) όλες οι εγκαταστάσεις και εξοπλισμοί θα απομακρυνθούν, άμεσα, μετά το πέρας των εορτών.
6) Την με αριθμ. 44-1/06-12-2023 (ΑΔΑ: 6Σ4Γ46ΜΓ2Α-Γ9Α) απόφαση της Οικονομικής Επιτροπής του  Δήμου Κεντρικής Κέρκυρας και Διαποντίων Νήσων, σύμφωνα  με την οποία  καθορίστηκε, η τιμή εκκίνησης της πλειοδοτικής δημοπρασίας για την παραχώρηση κοινόχρηστου χώρου, εμβαδού  300τμ.  στην Άνω Πλατεία, στο ποσόν των 1.550 ευρώ για την τοποθέτηση και λειτουργία καρουζέλ και άλλων ψυχαγωγικών παιγνιδιών, κατά το διάστημα  από 18/12/2023 έως 31/01/2024. 
7)Την με αριθμ 44-2/06-12-2023 (ΑΔΑ: ΡΨΝ946ΜΓ2Α-ΝΗΜ) απόφαση της Οικονομικής Επιτροπής, περί έγκρισης των όρων για τη διενέργεια φανερής πλειοδοτικής και προφορικής δημοπρασίας για την προσωρινή  διάθεση κοινόχρηστου χώρου, για την  εγκατάσταση  και λειτουργία ενός καρουζέλ και άλλων ψυχαγωγικών παιχνιδιών, στην  Άνω Πλατεία (πλησίον  του συντριβανιού). 
8)Τις διατάξεις του άρθρου 13 του Β.Δ. 24-9/20-10-1958 (Α/171 ),όπως έχει τροποποιηθεί και ισχύει.
9)Τις διατάξεις του ΠΔ 270/1981 (Α/87). 
10) Την με αριθμ  2-18/30-1-2023 (ΑΔΑ: ΨΠΠΚ46ΜΓ2Α-163) απόφαση  του  Δημοτικού Συμβουλίου με την οποία συγκροτήθηκε η Επιτροπή Δημοπρασιών για την εκποίηση, μίσθωση ή εκμίσθωση πραγμάτων του Δήμου για την περίοδο έως 31/12/2023.
11) Την με αριθμ πρωτ. 44065/06-12-2023 απόφαση Δημάρχου, περί ορισμού δημοτικού υπαλλήλου για τη γραμματειακή υποστήριξη της Επιτροπής Δημοπρασιών για την προσωρινή διάθεση κοινόχρηστων χώρων για την εγκατάσταση ψυχαγωγικών δραστηριοτήτων (λούνα παρκ και λοιπά) στην Κοινότητα Κερκυραίων.
12) Τον Κανονισμό Αστικής Λειτουργίας της Παλαιάς Πόλης της Κέρκυρας, ο οποίος εγκρίθηκε με την αριθμ ΥΠΠΟΑ /ΓΔΑΠΚ /ΔΒΜΑ /ΤΒΜΑΧΜΑΕ /272981 /163695 /5959/ 2004/22-8-2016 Υπουργική Απόφαση (ΑΔΑ:700Ζ4653Π4-40Γ),σύμφωνα με τον οποίο απαγορεύεται το στάσιμο υπαίθριο εμπόριο στην Παλιά Πόλη της Κέρκυρας και την ζώνη προστασίας αυτής.
13)Τις διατάξεις του Κεφαλαίου ΙΘ «Πλαίσιο άσκησης ψυχαγωγικών δραστηριοτήτων λούνα παρκ ,τσίρκων και παγοδρομίων» (όπως προστέθηκε με το άρθρο 3, του Ν. 4796/2021 (Α/63)), του Ν 4442/16 (Α/230) και  τις διατάξεις της ΚΥΑ με αριθμ. 65006/30-6-2022(Β/3364)«Καθορισμός διαδικασίας, περιεχομένου, δικαιολογητικών, παραβόλου και κυρώσεων για την χορήγηση έγκρισης εγκατάστασης και έγκρισης λειτουργίας και τη γνωστοποίηση λειτουργίας ψυχαγωγικών δραστηριοτήτων, λούνα παρκ, τσίρκων και  παγοδρομίων και ένταξη στα ΚΕΠ που λειτουργούν ως ενιαία Κέντρα Εξυπηρέτησης» και της Υ.Α.76936/3992/87 (Β/783/31-12-1987), σύμφωνα με τις οποίες, πλην άλλων,  προβλέπεται ότι για την προσωρινή λειτουργία καρουζέλ απαιτείται, η έκδοση  άδειας  λειτουργίας από τον αρμόδιο φορέα και για τη λειτουργία των λοιπών  ψυχαγωγικών παιχνιδιών (αυτά που δεν εμπίπτουν στην  με αριθμ. ΚΥΑ 50116/30-5-2020 (Β/2065), η έγγραφη γνωστοποίηση λειτουργίας από τον/ην ενδιαφερόμενο/η στην Υπηρεσία του Δήμου.
                                                    Προσκαλούμε   
Τους/τις ενδιαφερόμενους/ες να υποβάλλουν αίτηση συμμετοχής σε φανερή πλειοδοτική και προφορική   δημοπρασία  για την ανάδειξη πλειοδότη /τριας  για την παραχώρηση χρήσης κοινόχρηστου χώρου, εμβαδού τριακοσίων  (300) τ.μ. στην  Άνω Πλατεία (πλησίον του συντριβανιού) του Δήμου Κεντρικής Κέρκυρας και Διαποντίων Νήσων, για την  τοποθέτηση  ενός καρουζέλ και άλλων ψυχαγωγικών παιχνιδιών, κατά το διάστημα, από την  ημερομηνία αδειοδότησης του κοινόχρηστου χώρου έως την 31η Ιανουαρίου 2024 και τη λειτουργία αυτών, μετά την έκδοση της άδειας λειτουργίας του καρουζέλ  από το Δήμο και της  έγγραφης γνωστοποίησης λειτουργίας των λοιπών παιχνιδιών από τον/την πλειοδότη/τρια  με τιμή εκκίνησης, το ποσόν των 1.550 ευρώ.
Η δημοπρασία θα διεξαχθεί στο Δημαρχιακό Κατάστημα του Δήμου Κεντρικής Κέρκυρας και Διαποντίων Νήσων, επί της οδού Λεωφ. Αλεξάνδρας με αριθμ 6Α στον χώρο του αίθριου, στις 18 Δεκεμβρίου 2023, ημέρα Δευτέρα και ώρα 10.00, ενώπιον της αρμόδιας Δημοτικής Επιτροπής και το αποτέλεσμα της πλειοδοτικής δημοπρασίας, θα κατακυρωθεί με απόφαση της Οικονομικής Επιτροπής του Δήμου. 

Α.ΠΕΡΙΓΡΑΦΗ  ΨΥΧΑΓΩΓΙΚΩΝ ΠΑΙΧΝΙΔΙΩΝ ΚΑΙ ΛΟΙΠΑ

1)Ένα καρουζέλ 16 θέσεων για παιδιά ηλικίας  έως 14 ετών, το οποίο θα καταλαμβάνει χώρο, εμβαδού 45τμ. περίπου.
2)Ένα τραμπολίνο έξη θέσεων,το οποίο θα καταλαμβάνει χώρο, εμβαδού  μέχρι 90 τ.μ.  
3) Διάφορες παιγνιδομηχανές  με κερματοδέκτη  (π.χ  κουνιστά  παιγνίδια,  παιγνίδια  μυϊκής δύναμης, μπάσκετ, χόκεϋ και λοιπά ), αυτόματοι πωλητές κουκλάκια με κερματοδέκτη και  τα οποία θα τοποθετηθούν , στον υπόλοιπο χώρο, τηρώντας τις αποστάσεις ασφαλείας.
4)Ένας οικίσκος – εκδοτήριο εισιτηρίων – σημείο ελέγχου, το οποίο θα καταλαμβάνει χώρο, εμβαδού μέχρι  2 τ.μ.
5)Εξασφάλιση  της  απρόσκοπτης διέλευσης  του κοινού /χρηστών των παιχνιδιών στο χώρο.
6)Απαγορεύται η χρήση του χώρου για την τοποθέτηση τυχερών παιχνιδιών.
7) Απαγορεύεται η χρήση του χώρου για την άσκηση στάσιμου υπαίθριου εμπορίου (πώληση λουκουμάδων, μαλλί της γριάς, ποπ κορν και οτιδήποτε άλλο).
8) Σε κάθε περίπτωση θα τηρηθούν τα ισχύοντα μέτρα προστασίας ,κατά covid-19  ή για οτιδήποτε άλλο ,ως αυτά θα προβλέπονται , καθόλο το διάστημα λειτουργίας της ψυχαγωγικής δραστηριότητας.

Β. ΔΙΚΑΙΟΥΧΟΙ ΣΥΜΜΕΤΟΧΗΣ
 Φυσικά πρόσωπα – επαγγελματίες ή νομικά πρόσωπα  που δραστηριοποιούνται 
με αντικείμενο τα ψυχαγωγικά παίγνια, εφόσον συντρέχουν οι νόμιμες προϋποθέσεις στο  φυσικό πρόσωπο και σε περίπτωση νομικού προσώπου, εφόσον συντρέχουν οι νόμιμες προϋποθέσεις  στο νομικό πρόσωπο  και  στο νόμιμο  εκπροσώπου αυτού.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           Β.1.Δικαιολογητικά συμμετοχής- τόπος και χρόνος υποβολής – διαδικασία ανάδειξης πλειοδότη/τριας -       

Β.1.1 Δικαιολογητικά:                           
α) Αίτηση  συμμετοχής.
β)Αντίγραφο ταυτότητας ή διαβατηρίου και σε περίπτωση πολίτη τρίτης χώρας, άδεια διαμονής και εργασίας.
γ) Αντίγραφο ποινικού μητρώου
δ) Βεβαίωση της οικείας Δημόσιας Οικονομικής Υπηρεσίας, περί υποβολής δήλωσης έναρξης  - άσκησης επιτηδεύματος.
ε)Βεβαίωση περί μη οφειλών στο Δήμο.
στ)Βεβαίωση περί μη οφειλών στο Δημόσιο.
ζ)Ασφαλιστική  ενημερότητα του φυσικού προσώπου ή των νομίμων εκπροσώπων σε περίπτωση νομικού προσώπου.
η) φωτογραφίες απεικόνισης του καρουζέλ και όλων των λοιπών παιχνιδιών.
θ) Υπεύθυνη δήλωση περί αποδοχής και τήρησης όλων των όρων της πρόσκλησης ενδιαφέροντος και περί αποκατάστασης τυχόν φθορών που θα προκληθούν από την χρήση του χώρου.
ι)Εγγυητική επιστολή, ύψους αντίστοιχου του τέλους χρήσης του κοινόχρηστου χώρου. 

Β.1.2. Τόπος και χρόνος υποβολής των δικαιολογητικών:

[bookmark: _Hlk120789396]Τα δικαιολογητικά συμμετοχής στην φανερή πλειοδοτική και προφορική δημοπρασία θα υποβληθούν στο Τμήμα Αδειοδοτήσεων και Ρύθμισης Εμπορικών Δραστηριοτήτων της Διεύθυνσης Τοπικής Οικονομίας, στο δημοτικό κατάστημα, επί της οδού Μιχ. Θεοτόκη ΤΚ 49131 Κέρκυρα, εντός αποκλειστικής ημερομηνίας δέκα (10) ημερών, από την ημερομηνία δημοσίευσης της πρόσκλησης ενδιαφέροντος στην ιστοσελίδα του Δήμου  (www.corfu.gov.gr) και από ώρα 08.00 έως 14.30 καθημερινά, δια φυσικής παρουσίας του/της ενδιαφερόμενου/ης ή δια του/της  νομίμου εκπροσώπου του, με εξουσιοδότηση ή ηλεκτρονικά στο ηλεκτρονικό ταχυδρομείο emporikondras@corfu.gov.gr  ή με ταχυμεταφορά και ηλεκτρονικής αποστολής της απόδειξης υποβολής των δικαιολογητικών στο ταχυδρομείο στο  email: emporikondras@corfu.gov.gr με θεωρούμενη ως ημερομηνία υποβολής των δικαιολογητικών την ημερομηνία της απόδειξης παράδοσης αυτών,  στο ταχυδρομείο (ταχυμεταφορές).Πληροφορίες θα παρέχονται καθημερινά στο τηλέφωνο 2661039500 ή και στο  email emporikondras@corfu.gov.gr.

Β.1.3 Διαδικασία ανάδειξης πλειοδότη/τριας:
Τα δικαιολογητικά θα αποσταλούν στην Επιτροπή Δημοπρασιών ακινήτων του Δήμου  για τη διενέργεια της φανερής πλειοδοτικής και προφορικής δημοπρασίας  και στη συνέχεια το πρακτικό της Επιτροπής θα αποσταλεί στην Οικονομική Επιτροπή για την κατακύρωση του αποτελέσματος της δημοπρασίας.
 
[bookmark: _GoBack]Γ. Πληροφοριακά στοιχεία σχετικά με την αδειοδότηση  της χρήσης του κοινόχρηστου χώρου, την απαιτούμενη έκδοση  άδειας λειτουργίας του καρουζέλ από το Δήμο και  την έγγραφη γνωστοποίηση λειτουργίας των  λοιπών παιχνιδιών από τον ενδιαφερόμενο/η, πριν την έναρξη λειτουργίας της ψυχαγωγικής δραστηριότητας.

Γ.1 Αδειοδότηση χρήσης κοινόχρηστου χώρου
Η  τοποθέτηση και συναρμολόγηση όλων των παιχνιδιών και λοιπού εξοπλισμού   στον κοινόχρηστο χώρο για τη διενέργεια του απαιτούμενου νόμιμου ελέγχου ασφάλειας και καλής λειτουργίας όλων των εγκαταστάσεων και παιχνιδιών, θα πραγματοποιηθεί μετά την έκδοση άδειας χρήσης κοινόχρηστου χώρου και ο/η πλειοδότης/τρια  θα υποβάλλει στο Τμήμα Αδειοδοτήσεων και Ρύθμισης Εμπορικών Δραστηριοτήτων της Διεύθυνσης Τοπικής Οικονομίας, τα  κάτωθι δικαιολογητικά: 
α) αίτηση με περιγραφή του συνολικού αιτούμενου  εμβαδού  (σχεδιαγράμματα κατόψεων τα οποία θα έχουν συνταχθεί από διπλωματούχο μηχανικό, υπό κλίμακα 1:50  με χωροθετημένα τα παιχνίδια και κάθε εγκατάσταση) επί του κοινόχρηστου χώρου.
β) βεβαίωση δημοτικής ενημερότητας. 
γ)Διπλότυπο εξόφλησης του συνολικού ποσού που αντιστοιχεί, στο αντίτιμο της διάθεσης του χώρου.
 
Γ.2 Αδειοδότηση  λειτουργίας της υπαίθριας ψυχαγωγικής δραστηριότητας (καρουζέλ)  
Για τη έναρξη της λειτουργίας της υπαίθριας ψυχαγωγικής δραστηριότητας (καρουζέλ)  προαπαιτείται η έκδοση άδειας λειτουργίας αυτής και για το σκοπό αυτό ο/η πλειοδότης/τρια θα υποβάλλει στο Τμήμα Αδειοδοτήσεων και Ρύθμισης Εμπορικών Δραστηριοτήτων της Διεύθυνσης Τοπικής Οικονομίας αίτηση με τα  κάτωθι δικαιολογητικά: 
α) βεβαίωση μηχανικού, διπλωματούχου ανώτατης σχολής  για την καλή εγκατάσταση και λειτουργία των παιχνιδιών.
β) βεβαίωση ηλεκτρολόγου μηχανικού ανώτατης σχολής, περί της ασφάλειας των ηλεκτρολογικών εγκαταστάσεων.
γ) βεβαίωση διπλωματούχου χημικού ανώτατης σχολής για την επικινδυνότητα των χρησιμοποιουμένων αερίων ή άλλων υλών, εφόσον γίνει χρήση.
δ) Υπεύθυνη δήλωση του Ν. 1599/1986  μηχανικού, στην οποία δηλώνεται   ότι  έχουν εγκατασταθεί, τηρούνται και λειτουργούν καλώς, τα απαιτούμενα μέτρα πυροπροστασίας, της κείμενης νομοθεσίας.  
ε)Υπεύθυνη Δήλωση εγκαταστάτη (ΥΔΕ), σύμφωνα με τα οριζόμενα στην με αριθμ. 101195/17-9-2021 απόφαση του Υπουργού Ανάπτυξης και Επενδύσεων « Γενικές και ειδικές απαιτήσεις για τις ηλεκτρολογικές εγκαταστάσεις» (Β/4654).
στ)Υποβολή αίτησης του/της πλειοδότη/τριας προς την Τεχνική Υπηρεσία του Δήμου για τη διενέργεια του απαιτούμενου ελέγχου,  για  την ασφάλεια των κατασκευών και τη σύνδεση-παροχή ηλεκτρικού ρεύματος και προσκόμιση  της αντίστοιχης  έκθεσης ελέγχου της Τεχνικής Υπηρεσίας του Δήμου. 
 ζ) Αποδεικτικό καταβολής του αντιτίμου του παραβόλου, ποσού σαράντα (40) ευρώ. 
η) Υπεύθυνη δήλωση περί ανάληψης κάθε  ευθύνης, έναντι τρίτων, εξαιτίας της μη  καλής λειτουργίας των παιχνιδιών. 

Γ.3 Γνωστοποίηση λειτουργίας των λοιπών ψυχαγωγικών παιχνιδιών  

 Ο/Η πλειοδότης/τρια υποχρεούται, πριν την έναρξη λειτουργίας των λοιπών  ψυχαγωγικών παιχνιδιών να υποβάλλει στο Τμήμα  Αδειοδοτήσεων και Ρύθμισης Εμπορικών Δραστηριοτήτων της Διεύθυνσης Τοπικής Οικονομίας ,στο δημοτικό κατάστημα, επί της οδού Μιχ. Θεοτόκη ΤΚ 49131,την γνωστοποίηση του Παραρτήματος Ι της ΚΥΑ  65006 (Β/3364/2022), αφού έχει καταβληθεί παράβολο  πενήντα (50) ευρώ, στο Τμήμα της  Ειδικής Ταμειακής Υπηρεσίας της Διεύθυνσης Οικονομικών του Δήμου, την οποία μαζί με τα προβλεπόμενα δικαιολογητικά θα  τηρήσει σε φάκελο, στον χώρο της ψυχαγωγικής δραστηριότητας, προς  έλεγχο από κάθε αρμόδια αρχή. 
                                                                          Η  Δήμαρχος Κεντρικής Κέρκυρας       
                                                                                 και Διαποντίων Νήσων  
                                  
              
                                                            Μερόπη-Σπυριδούλα Υδραίου 

